Čezeta
Čezeta – motorolerių markė. 1957–1964 m. „Čezetas“ gamino Čekoslovakijos kompanija Česká zbrojovka Strakonice (ČZ), kuri 1935–1997 m. specializavosi motociklų gamyboje. „Čezetos“ buvo neįprastai ilgi motoroleriai, su aptakiu torpedišku korpusu, ilga sėdyne. Pakėlus sėdynę atsidaro talpi bagažinė. Įprastiniuose motoroleriuose tenai tik degalų bakas. Priekinis purvasargis tvirtinamas prie korpuso, sudaro aptakią sistemą kartu su kojų skydeliais. Priekiniame tūryje, tarp žibinto ir vairo – degalų bakas. Viršutiniame jo paviršiuje – bagažinės rėmelis. „Čezetų“ vairuotojai juokaudavo, kad priekyje atsikišęs degalų bakas su ten įtaisytu žibintu yra torpedos kovinė galvutė ir sprogdiklis. Tačiau naudojimo praktika parodė, kad „Čezetos“ avarijose užsidegavo ne dažniau kaip kiti motoroleriai. Motorolerio variklis yra 175 ar 200 cm³ tūrio dvitaktis vieno cilindro. Motoroleriai išvystydavo iki 90 km/val. greitį. 501 modelio, gaminto nuo 1957 iki 1959 m., užpakalinis ratas turėjo atramą tik iš vieno šono. Vėlesnis 502 modelio ratas turėjo normalią šakę su motociklo tipo amortizatoriais. 1960 m. pradėtas gaminti triratis 505 modelis, skirtas naudoti kaip universali pervežimo priemonė. Jį gaminant buvo panaudota daug mechaninių 502 modelio dalių bei visa priekinė sąranka. Čezeta motoroleris Čezeta Čezeta Triratis darbinis motoroleris Čezeta